Aan die Haak: July 2012
My nuutste babakombers is klaar!
Ek het oumablokke gemaak in Sempati wat ek met Lollipop Chunky in grys aanmekaar gehekel het. Daarna het ek besluit om 'n randjie te maak om dit 'n regte dogtertjie gevoel te gee.
Posted by Elsa at 07:09 No comments:
Net 'n vinnig nota om my vordering met die pienk en grys kombersie te wys. En om te erken, wat begin het as 'n kombersIE gaan alweer 'n lekker groot kombers word!
Gister het ek 'n behoorlike hoofpyn gehad (dit gebeur gelukkig nie gereeld nie) en wou net vir so 'n rukkie gaan lê in die hoop dat ek beter sou voel. Nuuskierige Lulu het haarself kom tuismaak, en om die beurt deur die venster en na my gesit en kyk. Nou ja, ek het natuurlik niks geslaap nie!
Hoop almal het 'n lekker dag - dis amper naweek!
Posted by Elsa at 01:13 No comments:
Net soos Oumas op wie kleinkinders kan staatmaak vir warmte en liefde en altyd daar wees. Dis hoe ek vandag voel oor 'n "granny square". En aangesien ek so 'n vreeslike liefde daarvoor het, maar ook baie trots Afrikaans is, gaan ek van nou af net van oumablokkies praat.
Nou ja, soos ek verlede week vertel het, het ek met groot opgewondenheid weggespring met 'n nuwe babakombers van pienk blomme met wit agtergrond. Maar dit pla my, en dit sit nie lekker aan my nie. Ek kan nie my vinger daarop lê nie, maar dit voel net nie reg nie. Die pienk is net te helder teen die te wit agtergrond. En dis een van daai patrone wat ek gaan moet blok met spelde en dinge, en ek het nie lus daarvoor nie, want ek wil almal aanmekaar hekel en dan moet ek later nog 'n randjie bysit, en en en en....
Saterdag oggend word ek wakker met 'n helder prentjie in my kop! Ek gryp die pienk wol en raai wat vorm? Goeie getroue oumablokkies. En dit lê plat en vierkantig sonder enige blokwerk. Ek sit 'n grys rand om en hekel die een blok na die ander aanmekaar vas en dit voel so 'reg'!
Of ek nou wil of nie, oumablokkies werk maar net vir my, en ek gaan nooit weer daarteen baklei nie!
Sondag oggend het ek vir Michelle gewys hoe om 'n blommetjie te hekel. Sy is volstoom besig om 'n gesoute haker te word! Is hierdie dalk 'n gereelde hekel groepie in wording?
Posted by Elsa at 02:02 No comments:
Posted by Elsa at 05:13 1 comment:
Posted by Elsa at 23:44 2 comments:
Sjoe, kan mens so opgeskeep raak met babas op my ouderdom? Ek het al my ander hekelwerk vir eers gestaak, en dink, droom en beplan babaklere!
Ek het 3 balle Splish Splash van Elle gekoop, maar die rokkie is feitlik klaar en ek het nog nie die eerste bal opgebruik nie! Gelukkig weet ek van nog dogtertjies wat oppad is!
Posted by Elsa at 07:15 No comments:
Posted by Elsa at 04:31 1 comment:
Net 'n klompie fotos van 'n lekker rustige naweek by die huis, met baie hekelwerk.
Nog voor ek die laaste van my drie kussings klaargemaak het, het Lulu al besluit sy hou van dit! Uiteindelik kon ek dit vir 'n rukkie by haar leen en het ek darem al drie klaar.